Leuens oor die kerk - www.bybelkennis.co.za
by Mitch Kalp · 04/12/2012
"Because Christian's never leave off sinning, they can never leave the Gospel" – Spurgeon.
"One hundred religious persons knit into a unity by careful organization do not constitute a church any more than eleven dead men make a football team. The first requisite is life, always." – A. W. Tozer
Daar is 'n paar leuens oor die kerk wat algemeen geglo word. Kom ons kyk na ses van hulle:
Kerk is opsioneel
Hierdie is die alleenloper gelowiges. Hulle het dikwels in die kerk seergekry en daarom is hulle uit. Dan die ontdekking: Ons is die kerk. As die Bybel na die kerk as die huis van God, of die liggaam van God of Christus se bruid verwys, verwys dit na mense. Die ekklesia in Grieks is nie 'n plek of gebou nie – dit is 'n byeenkoms van mense.
As ons die kerk is, kan ons tog nie kerk toe gaan nie. Ons gaan nie Sondae kerk toe nie – ons gaan na 'n byeenkoms van gelowiges toe.
Die kerk is daar vir diegene wat "verlore en ongered" is
Die kerk is ook daar vir die gelowige – om hom toe te rus en te bemagtig vir die taak wat God hom gegee het.
'n Kleingroep of Bybelstudiegroep is aanvaarbaar as vervanging van die "kerk"
Die kleingroep is in werklikheid wat kerk behoort te wees. Daar is natuurlik baie waarheid daarin, maar ons dink …
Om saam met 'n groepie individue, net soos ons, bymekaar te kom, is kerk
Dit is ongelukkig wat kleingroepe en Bybelstudiegroepe ons geleer het. Dit is nie wat Jesus bedoel het toe Hy van die familie van God gepraat het nie. Families bestaan uit allerhande soorte mense van verskillende ouderdomsgroepe – nie almal net soos ons nie. Kerk is almal van ons – die hele diverse groep.
Ons moet die kerk groei
Ons kultuur is verbruikersgedrewe en "groter is beter." Daarom glo baie Christene dit is hulle taak om die kerk te groei. 1 Korintiërs maak dit duidelik dat party van ons plant en ander gooi nat, maar dit is God wat laat groei. Ons is medewerkers wat aan Hom behoort, maar Hy is verantwoordelik vir die groei.